
A TOTONNO PETITO . 

NSEGNO 

DE SBISGIOLATÀ AMICIZIA 

STA NFERTA DEDECA 
«aaAAAJ 1 Jln/'Ann» 


Non me so puosto maje sotto a bannera, 
P’avere quarche rnpegno o qua profitto, 
Io penso, aggisco e faccio de manera; 

Da non zucà nisciuno fìtto, fitto. 

Pe non fa a chisto e a chillo na prejera, 

Non me ne curo che sto sempe Rifritto, 
Mperò fatico, notte, juorno e sera , 

E min’ hanno a rispettare Io deritto. 

Volenno chesla nferta addedecare 
A chi non me facesse comprendente; 

Me veco spierlo, e n’aggi’a chi pensare! 

E scarlanno utra ammice e li pariente... 
Totò, scusaino sa, meglio trovare 
De le non pozzo, ca non daje niente! 

A 

LUIGI CIllURAZZI 


SONETTO 

Si tu la nferta toja mm’aie dedicato, 

Aie fatto buono a ricordarle primme 
Che io songo stato senape sfasulalo, 

Che a chesta sacca mia nc’è la perimme. 

Io credo sulo ch’è no gran peccato. 

Che lo talento tujo p’ accocchià rimine, 
Ch’è tanto da lo munno celebrato, 
S’appoiasse co mme, ccà non nce simme. 

Fuorze seguenno chillo multo antico, 

Che dice ca lo munno vace stuorto, 

Tu Caie voluto ncalenà co mico. 

Àie ragione perzò, ma a chillo puorto 
De le grolie d’Italia, o caro amico, 

Non se nce trase, si non doppo muorto. 

Totcnno Petito. 

A 



Yuje che accattate libre, ed autre ccose, 
Ched’è, ca pure chisto ve pigliate? 

Se vuje leggile cheste Spine e Rose 
Ne sto sicuro ca, non ve seccate, 

E pe cchiù certo farvele accattare, 

Pe meza lira a tutte le sto a dare. 

Pe chisto prezzo certo non c’è male: 

Dicite, se non fa na bona vista? 

Sarranno vierze scieme e senza sale, 

Lo poeta, nce fa figura trista! 

Ma apposta io l’aggio fatto e co ghiudizio, 
De carta da servi, pe lo servizio! 

PROTESTA 


È muorto Zezza , è muorto Genuino , 

Che belle cose de vano pe strenne, 

Mo ntridece s' è puosto sto schiappino 
Che non è niente nfaccia a clielle ppenne... 
Ma chisto fa sto mpacchio, onne abbuscare 
Quarche cosella, pe potè magnare f 

Li liempe d’ogge songo nfame assaje ; 

Chi non se nnustria, fa II' acqua a la pippàl 
Le ttasse, contrattasse, picce e guaje, 
Te fannno sta ammusciate sacca, e trippa, 
Perzò me songo dato a fa sta strenna 
Senza abbadare eh’ è na scema penna. 

Mme sentarraggio di: ma chisto è pazzo ! 
Vo fare Io poeta ndialelto, 

Non se n’addona ch’è no gran pupazzo 
E ad ogne cosa vo fa lo paglietto! 

Se non so buono, ve cerco perduono , 
Facennove promessa a leva suono. 

Se po me compatite e ncoraggiale, 

Pe llareme abbuscare quarche cosa, 
lo co la faccia de li scrianzate, 

Ogne anno cerco a fa novella ddosa, 
Speranno sempe de fa divertire, 

Chi me ncoraggia e chi me slà a sentire. 

Pe quanto pozzo, sempe dico male 
De chi nc’ ave spogliate e date pene; 
Facennoce morire a lo spitale 
Levannoce lo sango da le bene. 

E comme ! pe sii nfame non ancora 
Pe strafocarle tutte è scorza P ora ? 

Lo tiempo é galanlommo, e chesto è bero! 
Chi grazia cerca, che non porta pressa, 
Ca se ne passa no secolo utero , 

Chi male ha fatto, faccio na scommessa, 
Che bene da lo cielo connannato. 

De pavà lo nteresse, e lo peccato! 

—CE» © «S>— 

1/ apertura de Io parlamieulo. 


Mo so tiempe de cuccagna 
Chi po fa, che beve e magna: 
Viecchie, giuvane e guagliune, 
Gruosse, piccole e nlrugliune, 
Tutte quante a me sentite, 

E cchiù tiempo non perdilo. 

Ogge è 11’ ora e lo momento, 
D’araprirse il parlamento, 

E menistre, e deputate, 

Stanno tutte preparate, 

E ogneduno fa la posta, 
D’aumentare quarche mposla , 
Che non resta cchiù a lassare 
Sulo ncoppa a lo cacare. 

E a Io ricco o poveriello , 

L’ oramo gruosso o guaglionciello, 
Pe na grazia 1’ è restalo 
Ll’ucchie, spirito e lo scialo. 
Voglio farve no progetto 
Meglio assaje de no paglietto : 

Da che munno e munno è stato 
Maje nisciuno nc’ à pensalo, 

E sarria, de fa contente 

Ricche, suggeche e pezziente, 

E levare rabruoglie e abbuse 
Che te fanno sti schifuse. 

— Mellarria pò sti consorte 
Nchiuse dinto a cienlo porte 
E Uà dinto farle stare 
Senza vevere e magnare ; 

E lo misero e 1’ afiritlo 
Darle sfoco, ajuto, e dritto , 

Co sbrogliare la matassa, 

Onne fa vedò la grassa — 

Che ve pare sto progetto 
L’ avria fallo no paglietto ? 

Pe sanare lo cauterio 
Chisto schilto è lo remmedio ! ! 

NA VECCHIA 


Ah , la sciorta m’ ha voluta 
Shalanzà mmiezo a na strata ! 
Vecchia, cionca e stroppiala 
Che non pozzo fatici! 

Pe tre ghiuorne che non mangio, 
Me so fatta na lacerta; 
Moraraggio allerta allerta 
Pe la famma mmiezo ccà !... 

Aggio perzo chi m’ amava, 

Figlie, sore, e lo marito, 

So arreddotla a chisto sito 
A cerca la carità ! 

Soccorrile quante site 
Bona gente che passate, 

Na lemmosena rame date , 

Non mme state a abbannonà ! 

Che la Vergeno ve guarda 
Quanta passe state a dare 
E ve faccia mprofecare, 

Co la pace e sanità. 

Tu madonna: miette ncore 
A chi passa pe sta strata 
De jeltare na guardata 
A sta vecchia che sta ccà. 

ME COME FORTDRELLA 

CA NON PÒ IRE A PIEDEGROTTA 


Marito caro, quannó è chesta festa 
Assaje ime chiagnarria pe lo dolore, 

Me vene ammenle quanno a la fenesta, 
Stev’aflacciata nziemme co lo ngnore, 
Guardanno, che correva pe la strafca 
Tutta la notte, mamma , frale e zio , 
Ed io tutta ngottosa ed arraggiata, 
Dicea a lo ngnore. nce voglio i pur’io. 
Ma chillo, no, diceva, schiatta e sbotta 
Le Renimene non hanno a Piedegrolla. 

Me songo mmaretata e ngnnfla ancora 
Ghisto golio tengo, e nn’esco pazza : 

Tu manco vuò mannarme co na sora ; 
Se te Io ddico a tte...pig!ie la mazza! 
Nzomma, da che so nata sto destino 
Aggio tenuto contro a sto golio ! 
Quanto si hello, musso de rubino; 

E portammence mareliello mio ! 

Vi ca sta moglierella ndofa e ngotla 
Se non la puorle, bello, a Piedegrolla. 

Ma tu si tuosto cchiù de no pepierno, 

Faje lo sunto e recchie de campane ; 

Me pare n’oramo asciuto da lo nfierno, 
Quanno le nfurie allucclie cornili’ a cane. 
Si manco non t’avesse dato dola. 

0 fosse na janara vrenzolosa, 

Pure me por tal l isse pe na vota, 
pe non me fa restare cchiù ngottosa. 
Vi ca la capo te faccio na velia, 

Se non me puorto hello aPiedegrotta! 


Vi ca F or tura toja te vole bene, 

E tu non maje conusce chi sto ammore ! 
Me faje stare sempe ntra le pene 
Ca tiene gruosse pile a chisto core. 

Ed io te guardo mmocca da speruta, 
Te cernolejo comme a piccerillo : 

Se tu me faje fare cliesta asciuta, 

Te dò no vaso mmocca a pezzechillo. 
Rispunne? s’io mo fosse na frabotta, 
Me ne jarrie sola a Piedegrotta ! 

Chiagnenno me so fatta na fornace : 

Me ride «faccia? ah, quanto si carnale!.. 
Abbracciarne Rafaé, facimmo pace; 

Quanto si bello, acconcio e geniale! 

Me puorle Rifaè, dimmello chiaro, 
Non me fa rommanere appocontrosa, 
Marito accuoncio, doce, bello e caro... 
Non fa che te facesse brutta cosa ! 

E doppo ca succede ! A rotta a rotta 
Te lasso, e baco sola a Piedegrotta! 


PE LA PARTENZA DE LO SIO 

C [EN ZO D E LUCA 

Ahjemmè ! ahjemmè! non pozzo sospirare. 
Che brutta spina che tengo a lo core ! 
Non me dà manco forza de parlare, 

Nè mme fa sta cojeto ntulte P ore. 

Ah, qnanno me lo vaco a medecare 
M’ afferra assaje cchiù forte lo dolore, 
Penzanno a la partenza che bà a fare 
N’ammico ch'io Io porto gruosso ammore. 
Ahjemmè!ahjemmè!già me strafoco e annozzo 
Ghiagne vorria, ma chiagnere non pozzo ! 

CHSANTO 

DE NO 

VIECCHIO STROPPIATO 


Mamma Maria — songo perduto ! 

Chi me soccorre — chi me dà ajuto ? 

Io comme faccio? — so stroppiato, 

" Tutto malato — ciunco e cecato, 

So povero ommo — muorto de famma, 
Co bracco mozze— rotta na gamma, 
Non saccio io stesso — comme aggio a fare, 
Manco la morte— me vo pigliare! 

Non tengo animice— figlie e pariente, 

Stò nghianaterra— non tengo niente, 
Sirabè quarcosa— vaco a cercare , 

Me sento dicere — non c' è che dare ! 
Signò soccurre— lo poverello, 

Rinforza e ajuta— sto vicchiariello, 

E tu ncoraggia— la bona gente, 

Che desse ajuto— a sto pezzente. 

So ghiornale tutte cheste 
De gran gioja e d’ allegria : 
Mille e cchiù. de cheste feste 
Dongo a chesta compagnia. 
Co salute e co denare, 

Àccossì pozzate stare. 
Mantenere chesta vita 
Sempe fresca e divertita, 
Fare sempe campagnole, 

Co le nenne fresche e belle , 
Sempe vuje pozzate fà ; 

Nfi a la morta chesto ccà. 

LO 


NNAMIORATO TRADUTO 

(Musicata dal Maestro M azione) 


Ah, nò non lo credeva 
Che fusse tanta ngrata 
E puro io t’ aggio amata 
Da non poterne cchiù ! 

Dirnme, che n’aggio avuto 
Nenna, de tanto ammore ? 
Terzo n’aggio io lo core, 

E mo non me vuò cchiù! 

E pure mme decive 

Fignenno affanno o pene, 

Io schitto voglio bene 
A tte e nisciuno cchiù ! 

Alterna senza core! 

Scordaste ogne promessa ! 
Va... pientele e confessa, 
Che a me non pienze cchiù! 

Ha da spunta lo juorno 
Che te ne pentarraje: 
Tanno me cercarraje, 

E non me truove cchiù! 

LO NNAMORATO TRADUTO 

1 M mn mmM 


Duciento cinquant' anne e cchiù purzì 
Tu àje da campare, e figlie sciu, 

Ca simbè volisse ì a Messipipi 
Non staje co pensiere, e a dire uh! 

Chi sa che face, dorme si o no 
La cria tura? chiagne o vo zucà, 

E siente nlra le rrecchie no to to , 

Ca n’ora mpace non te face sta! 

Mille e cchiù cose ponno ntraveni . 
Catarro o freva le stace afferra, 

Bone o morville t’ à po fa morì, 

E morze amare nce staje a passa. 

La daje ala nutriccia, peggio po!... 
Tuosseco se non buò t’ àje da piglia, 
Pecchè so tutte... e tu me ntienne mo!... 
Si scarte chesta ! peva è chella Ili ! 

La tiene tu!... e non te fa dormi 
De notte e ghiuorno siente no nguà nguà! 
Pe non sentì da P ommo no Ili Ili, 

T’àje da fa chelle zizze spellicchià ! 

E tutto cheste cose, ne pecchè? 

Pe non sapè checT è felicità ! 

P avè li figlie pe male paté! 

Dimme, n’ è meglio po chi non ne fa ? 
Perzà tu maje li figlie puozze avè; 

Io spero da lo Cielo chesto cca , 

Pe farete sto munno gauclè, 

E co manna li guaje a fa squarta ! 

^AnAAA/\AATJ\AAAAAA/vv 




Cara Concetta mamma mia non bole, 
Ca io te sposo, e che te voglio bene. 
Ahjemraà! quanto so bruite ste parole; 
Se mo le Uomo a disaggio cchiù pene... 
Io chiagno notte , juorno e sto allucare ! 
Ga senza ammore tujo, non pozzo stare. 

Mimma ncocciosa è... ma de sto core 
Non songo cchiù patrone, e tu lo saje , 
Ca 11’ aggio dato a tte, mio bello ammore? 
Tienelo astrinlo e non lassarlo maje, 

Ca io quanno guardo chisto bello viso 
Me veco adderettura Mparaviso ! ! 

LO CBIAJITO DE CARMLLA 


Ohje matDma sienteme, 
Non me strellare ! 

Si no mo a figliela 
Faje spaventare ! 

Nce corpa sorema!. 
Che la sportella!.. . 
Ah, che disgrazia 
Mammella bella!!... 

Tu saje a Mineco, 

Chillo guaglione'?.. 
Pareva propeto 
No babbasone ! 

È stato causa 
Che la sportella!... 

Ah, che disgrazia 
Mammella bella !! 

Chisto mani ozio, 

Min’ è stato appriesso!!.. . 
Non dirlo a paterno 
Che more desso!!... 

Io sò na stupeta, 
Che la sportella!... 

Ah, che disgrazia, 
Mammella bella!!.. 

Mo lo buò sentere 
Ch’ aggio passata ? 

Ahje mà; sparagneme 
Na mazziata ! 

E cornine caspeta 
Che la sportella! .. 
Ah, che disgrazia 
Mammella bella!!... 

Non fa lo ssoleto, 

Posa la mazza ! 

Ch’ io a lo pensarece 
Devento pazza ! 

E tu le nfurie 
Pe la sportella? 

Mo tutto vo min eco, 
Mammella bella!!... 

Pecchè le scioscele 
Mo eh’ è Natale 
Volìe a lo ssoleto!.,. 

Non pensa a male !! 

Ga mo la storia 
De la sportella 
Te stongo a dicere 
Mammella bella!! 

W à ditto sorema 
Gilè Carmenella ? 

Va porta a frateto 
Ghella sportella! 

Io corro e Mineco 

Trovo pe strata 

Lo buò tu sentere ? 

Mme...l’ ha.,.scas...sa,..ta!I... 

LO TRADETORE 


Co P uocchie nterra guarde da sotto, 

Pe fa lo nfarae curre de trotto, 

Non siente animore, non haje pietate. 
Te pasce c crisce de nfamilale, 

Non haje rimorzo, non tiene core, 

Si traditore ! 

Che brutta cera, che bruita faccia, 

Non so chi guarde lesto te scaccia 
Pe la pavura d’esse nfamato , 

Senza ragione... va guitto ngrato!.., 
Schitto à vederelo dà dissonore, 

No traditore ! 

Tiene la lengua cornine a rasulo, 

Mine li cauce peo de no mulo ; 

De sango umano àje sempe sete, 

Chi te da pane, le mine prete, 

Tu faje le cose che fanno orrore. 

Va traditore ! 

Maje l’ allicuorde no bene avuto 
Anema ngrat3 core perduto ; 

Cornine arrepuose sbrovegnatone! 

Si co lo prossemo faje lo nfaraone ? 
Senza rimorzo passe tu ll’ore, 

Sciù traditore ! 

Ga te divierle co li compagne 
Zzo ch’àje tu fallo sempe lo chiagne : 
Dio funa longa dà a chi fa trama 
Pe Io fa arr<?nnere pecche lo brama 
Ma quanno sferra manna a rommore, 

Lo traditore ! 

Va curre e arriennete non cchiù tricare 
Lo traditore maje cchiù non fare 
E prega a Dio, Madonna e Sante 
Falle sentire eh’ iere birbante, 

Po di: me pento sento dolore, 

So traditore I 

A LO RINNOMATO 

MARCHIO NNE GROCHE 

v ( Prussiano ) 


Io mo subbelo subbelo 
Che t’ aggio da mpacchià ? 
De sii duje -vierze sprucete, 
Mo t’ àje da contenlà. 

Se po m’ afferra 1’ eslrece 
De farme povetà 
Ne faciarraggio autre 
De peggio qualità ! 

Ferzo tu mo contentale 
Sulo co chiste ccà : 

Lo saccio ca so nzipete. 

Ma n’ aggio che te fà ! 

LA DISPERAZIONE DE LO POETA 


Se avesse lo poeta lo delitto 
D’ avè lo paté sujo assassenato, 

Ne manco potria stare tanto affritlo 

E disperato ! 

Pocchè, dimmello tu, oh paté Apollo, 

Ca chi fa st’ arte non tene fortuna? 
Non me respunne?.. no, noce de cuollo 
Dimmenne una I 

Va damme sta risposta, e sto golio 
Mo levammillo senza cchiù prejera 
Si no me vide muorto bello mio 

Nnante sta sera ! 

Vi ca non tengo cchiu le gamme e recchie, 
E me ne stò scolanno inpilo, mpilo, 

Me songo fatto tutto osse e pellecchie, 
Quanto a no sfilo! 

Se avesse io, corame a Cristo. n’aseniello. 
No voje, e me scarfasseno co sciato, 
E pe magnare avesse casaliello, 

Starria priato ! 

Ma chesto nfìno a mo, manco aggio visto 
So stato lo diuno semp’a fà 
Senza cammisa ncuolloe assajesprovisto 
De fa pietà ! 

Se tu. gran Numme a rame manne denare 
Pe fareme levare famma e seta , 
Ncoscienzia te prometto de non fare, 
Cchiu lo poeta ! 

Io sto metallo Pammo e non le veco, 

Po n 1 autro n'à da fare naraonnezza! 
Ma se da me venesse, io certo ceco 
Pe la prijezza ! 

L’ AUCIELLO 

Olije né va piglialo 
drillo auciello ; 

Vi quanto è bello 
Vola da Ila ! 

Sta ncoppa a l’arbero, 
Zompa e pazzea. 

Se scotolea, 

Vi, sta a canlà ! 

Non è no sciurolo. 

Non è marvizzo. 

Russo ha lo pizzo 
Che rarità ! 

Fa priesto muovete 
Non cchiù pensare, 

Non cchiù tricare, 

Vallo acchiappa ! 

Non te fa sentere 
Fatte vicino 
Miettelo nzino ; 

Ca se ne va ! 

E biva, caspeta ! 

L’ aje tu pigliato ? 

S’ è nfuriato ? 

Non te schianta ! 

Non troppo spegnerlo ! 
Bella figliola... 

Ntra la gajola 
Vallo a mpezzà ! 

Ched’ è te pizzeca ? 
Siente dolore ? 

Chiagne de core ? 

No lice pensa I 
Quanto si stupefa ! 

Ghislo animale, 

Bello e carnale 
Vo pazzia ! 

Ncoscienzia crideme, 
Niente àje perduto 
Zzò eh’ àje sentuto 
Te passarrà f 
E bà, non chiagnere, 

Non fa fracasso 
Chi vo Io spasso 
N’ à ddà alluccà ! 

Ma cchiù no pizzeco 
Non te fa da dare, 

Ca te po fare, 

Nennè ntorzà! 

LÀ NONNA MALATA 


Me vole tanto bene nonna mia 
E la patrona so de le sujo core; 

Mo tene na gran brutta malatia. 

Che la ncojela. juorno, sera ed ore. 

Io prejo sempe a Cristo, e la Madonna, 
De fare stare bona, la mia nonna! 

Quanno essa steva bona me chiammava, 
Nannina, viene a mme cara fatella? 

Io Uà pe llà correva e l’abbracciava, 
Dicenno: ccà stong’ io mia nonna bella ! 
Ma nterra io la trovava addonecchiata 
Nnanze a 'la bella Mamma Mmacolala. 

Dicenno co n’ammore na prejera 
Ca mme facea de core picciare, 

E po diceva a me: Quanno è la sera, 

La stessa, nenna bella, àje tu da fare. 
Se vuò fa che lo bello Paté Eterno 
Te liberasse da lo brutto nfierno! 



» 30 « 

Mo cornine faccio, se non tengo a mmente 
Cliella prejera che m’ avea mparala ! 

Non prejo echiù !...ah, pare ca raò sento 
Na vece che me dice: si dannata ! 

Se tu non secolie la prejera 
Che te disse la nonna pe la sera ! 

la non ricordo che n’ aum maria ! 

Che mm’è rommasa mpressa e non la scordo; 
Ma 1’ aulre ccose che la nonna mia 
Me mparava, pe niente m’allicordo! 
lo chesto mo lo dico a la Madonna 
Sar vaine, e ffa stà bona la mia nonna! 

AHJE NE, SE TU ME VUO’ 
pensace buono 

( Musicata dal maestro di JVunnoJ 


1 . 

Io te diceva nenna ; 

Non fare jacovelle. 

Acconcia le cervelle, 

Che a Ile carnaio io sò. 

Mi tu nn’ àje fatto vrenna 
Michele, Luca e N tuono, 

Ohj e nè, se tu me vuò 

Pensace buono ! 

2 . 

Ma dimme : che si locca, ? 

Si scema ? o si mpazzuta, ? 

La capo P àje perduta 
Ca faje sto ndi nda rubo ?... 

Se parlo, non me siente, 
0 cirche vota suono 
Ohj e nè se tu me vuò 

Pensace buono ! 

3. 

Pe te portà st’ aramore 
M’ àje fatto arrojenare, 

M’ àje fatto nfracetare 
Vi , ca malato stò ! 

No fruvolo sto core 
Me pare, anze no tritono, 

Ohje né, se tu me vuò, 

Pensace buono ! 

4. 

Vi ca lo juorno vene, 

Che cirche lo ppassato ; 

Qanno me so nzuralo, 

Trovare non me può ! 

Te cresceno le ppene, 

Me vuò cercà perduono... 

Ohje né, se tu me vuò, 

Pensace buono? 

» 33 « 

LA TEMPESTA DE MARE DE LA NOTTE 

DE LI 15 IENNARO 1867 

A NAPOLE 


Bella mamma Maria , che brutta sera ! 
Ogn’ onna de lo mare, oh, cornine è nera, 
Allucca , sbatte , oh , che fracasso face , 

Né trova pace ! 

Meni’ io diceva chesto, ncoppa a nn’ onna 
Na cosa saglie , saglie e po s‘ affonna , 

Na voce sento : Sarva, oh tu Maria 

La vita mia! 

M’ avoto, guardo, e veco da lontano, 

No bastemiento che non era sano, 

Spezzato l’arbore, e pe no minuto ! 

Non fuje perduto ! 

Nc’era na femmena tutta sceppala 
Co li capille , e la capo ajezata . 

Mente chiagneva e lo cielo priava , 

L’ onna avanzava ! 

Diceva : sarva a nuje Mamma piatosa, 
Pecchè morì affocate è brutta cosa ! 

"Viene a sarvare tutta chesta ggente , 
Mamma tu siente ?! 

Mente lo brutto viento nfuriava , 

E lo mare cchiù assaje s’ abbottava , 

No, ca non m’ allicordo comme a chesta , 

Autra tempesta f 

Nc’era lo capitano co gran forza, 
Vedenno ca lo legno jeve ad orza, 

A minare , fece na lanza menare , 

Pe la sarvare ! 

La femmena afferaje pe la vonnella , 

Lia Ila, se votla ntra la lanzetella , 

E se mese a voci co forza e sciato ! 

Da disperato ! 

Ma n’ onna...zzà, le dà na sbalanzata, 
Isso se scanza!... ma nne vene n’ala, 

Vola la lanza , e li fece ire a mare , 

A zeffonnare ! ! 

—C§>— 

» 35 « 


È TROPPO TARDO 

( Musicata dal Maestro Tauro) 


Nennè ailecordate 
Oa mme jurasle 
Fedele d’ esserme , 

Po mme lassaste ! 
Facenno chiagnerme 
De vero core , 

Che ancora spaserao 
Pe lo dolore ! 


Mo ravvedennote , 

Da me tu viene , 

Pe fanne crescere 
Certo, autre ppene ? 

Co cheste chiacchiere 
Pace può fare ? 

Va le fa frijere, 
Nò mme seccare ! 

Ca tu mo spanteche ? 

Muore crepato? 

Ohje nè! accojetate, 

Nne tengo n’ ato ! 

Guaglione , nzemprece , 
Russo , cianciuso , 
Bello, simpateco, 

Ricco e amoruso. 

Forzi co paterno 
Jette a parlare, 

E stongo prò ssema 
Pe lo sposare. 

Mo chiagire? stupeto!. . . 
Non ce pensaste 
Quanno ntra n’ atlemo 
M’ abbannonaste ? 

Nn’ aggio che farete ; 

Brutto è lo ntuppo , 

Ma t’ àje da scennere 
Chisto sceruppo ! 

Va curre e attaccate 
Ncanna no scoglio, 

E a mare menate , 

Ca non le voglio ! 

» 37 « 




Senio la Iromma! Oh.comme ntrona attnorno! 
Ccossì sonava, io quanno stea mbattaglia; 
Ntra li compagne steva..oh che gran ghiuorno 
Nisciuna cosa nce veneva faglia : 

De lo commanno gran voc’ era chella, 
Che nce pareva a nuje tanto bella . 

Sona la tromma !... a la battaglia mmita : 
Ogne compagno me da vase e dice : 

Senza apprezzare cchiù la propria vita ; 
Salutarne lo rieslo de II’ ammice ; 

E tutte alliere, Oh! comme vanno lesto 
A bencere o morire ; ed io ccà resto I 


Digitized by Googte 


» 38 « 

Corame pareno belle tutte armale ; 

Me pare Yedè n’ aria le bannere, 

E dare a li nnemmiee le mazzate, 

Ga non trovano pace, juorne e sere. 

Ed io m’aggio da stà corame a no vile, 

Pecchè? m’hanno andato no fucile ! 

Vi quanto songo belle chille suone, 
Quanno sè slace mmiezo anagran guerra, 
Lo core te rallegra, e non te stuone 
Se pensa sulo a fa no serra serra; 

Ah già sento marcia ! che bello passo. 

Addio compagne mieje,Oh,che gran spasso; 

Ed io che tengo pure sciamma ncore, 

E spella a mme de fà na scura morte: 

Ah, che ne morarraggio pe dolore, 

Pecchè accossi ha voluto la mia sciorle! 

Ma corpa mia non è, ca mm’ è calato 

No velo nnanze all’ ucchie, e so cecato: 

''OAAAAAAAPJWIAAAAAo. 

LA 

Guagliù che tiene ncapo ? 

Sò brutta e so scarnecchia !? . . 
Se sferra chesta vecchia, 

Te manna a fa squartà 

Te songo o no mogliera ? 
Te ernie mpapocchiarme? 

Fa micco, o repassarme? 

Pe chi me staje a piglia ? 

Pe n’ alloccuta , scema, 

0 pure na cecata ?... . 

Non beco ca pe sfrata 
Staje tutte a smiccià ! 

Si troppo artetecuso ! 
Ncojicte le famiglie, 

Mmece pensà a li figlie 
E ciarde a magna ! 

Faje sempe lo sfrenato 
Co Rosa e Rafaela, 

E io tengo la cannela 
A Ite , e a chelle Uà ? 

Co chesta faccia tosta, 

Mo vulle a Carraenella, 

Mo pizzeche a Ngiolella , 

Dì : pozzo sopporlà ? 

Saje tu ca non me passa 
La mosca pe lo naso ! 

E nnante a mine no vaso 
Si stato a Rosa a ddà ! 

Mamma! zzò che faceva 
Chist’ ommo pe mm’amare ! 
Chi maje potea pensare 
Chesto che sto a passa ! 

Se n’ Angelo parlava, 

Che mala sciorta io aveva, 

Pe niente lo credeva, 

Dicenno : le , va Ila ! 

Mannaggia lo marito : 

Pe mme vorria sta sola. 
Mannaggia la figliola 
Che se vo mmaretà ! ! 

Non ce ponn’ essere cose cchiù care 
Pe me , lo suono de li denare , 

Non curo ammice , mamma e pariente , 
Pe sto metallo n’ apprezzo niente : 

Chi a lo bell’ oro porla P ammore , 
Campa contento, comrae signore! 

Ca li mieje figlie chiagneno forte, 

Co le faccelle peo de la morte 
Dicenno ognuno tengo appetito ! 

E vaco annure senza vestito. 

Maje non li curo ca tengo ammore 
A lo bell’ oro p’ esse signore ! 

Io a moglierema fece patire , 

Ca pe la famma stette a morire , 

Ah ,... chiagne ancore chille denare 
Che nce spennette pe 1’ atlerare ! 

Po lo nteresse no slimmo ammore , 
Si nò fenesco, d’ esse signore ! 


Digitized by Google 



» 42 « 

Lo poveriello de juorno e sera 
Da me quarcosa !... non maje lo spera! 

IV on me comraoveno P allucche e chianle, 
Simbè chiammasse Iremilia sante! 

E non lo guardo ca porto ammore , 
A chi po fareme fa lo signore ! 

Gorreno guajV, slerminie, guerra , 

Gran terramoto , s’ apre la terra , 

Basta che sarvo chillo metallo, 

Nè faccio perdere manco no callo ! 

Lo tengo astrinto co gruosso ammore, 
Azzò se io moro... moro signore ! 

Si’ assennecato ! nlra lo contiento 
Perdette tutto 1’ oro e Pargiento, 

Pe lo dolore morie crepato 
De faccia sotta guà disperato. 

Comme fernette sto brutto ammore ? 
Fuje caslicato da lo Signore ! ! 

( Musicata dal maestro Bonamici ) 


Quanno te veco 
Nennella mia , 

La fantasia 
Me faje passa ! 

Fa priesto smuovete, 
Non cchiù pensare, 
Ga tu può fare 
Contento a mè ! 

Te guardo mmocca 
Tutto alloccuto, 

Ga so sperato 

Nenna de te ! 

Fa priesto smuovete , 

Non cchiù pensare , 
Ga tu può fare 
Contento a mè 
Io me te magno 
Co ciente vase, 

. Se quatto squase 
Me faje nennè ! 

Fa prieste smuovete , 
Non cchiù pensare , 
Ga tu può fare 
Contento a me ! 

Se tu me jure , 

Portarme ammore , 

Te do sto core 
Nè , mo pe mó ! 

Fa priesto smuovete , 

Non cchiu tricare , 

✓ * 

Ca tu può fare 
Contento a mè ! 

Se po me daje , 

No caro abbraccio , 

Ohje nè , non saccio 
Che po veni !... 

Fa priesto smuovete , 
Non cchiù tricare , 
Ca tu può fare 
Contento a mè ! 

Se po me dice 
Tu m’ àje seccala ! 

Pe chesta strata 
N on torno cchiù f 
E dinlo a n’ alterno 
Senza pensare, 

Me sto a scannare 
Nenna pe tlè ! 


— <£*— 

L’ ASILI ATO 


Asiliato m' anno da vint’ anne, 

Pe mè quann’ anno fine chist’ aflanne ? 
Ali sì, pe lo peccato cca stongo io, 
Vero è, mio Dio ! 

Uh! quanto pare bello ogge sto cielo 
È nietto e chiaro meglio de no velo 
Me fà veni no bello e grusso ammore, 
Dinto a lo core ! 

Me vene ammente quanno stea la sera 
Nnanze a na croce a fare la prijera , 
Ah! la coscienza mia tanno era bella, 
Cornine a na stella ! 

E mo lontano sto da cheli a terra : 

Chi sa se ccà st’ esilio non m’ atterra ? 
Ah , ca vorria vedere pe no mese , 

Lo mio paese ! 

S’ io mo tenesse ncuollo scelle e penne. 
Sarriano a me ste cose assaje sollenne , 
Starria a volare corame a lo pensiero 
Prieslo o leggiero ! 

4 

Gantanno corame a no bello car dillo, 

Iarria a posarne zza, cliiano chiamilo, 
Addò la mamma , paté , sore e frate 
Stanne atterrate ! 

E co n’ammore de no frale e figlio, 
Nnante la Mamma de Io Buon Consiglio 
Dirle vorrio na bella aura maria 

Ncoscienzia mia ! 

LO MUNECIPIO 

Quanto è bollo sto paese, 

Se va nnante a mese a mese ; 
Vicl)e e slrate sfossecate, 

Li palazzo sgarrupale. 

Nhè, chi corpa da principio? 

Lo Munecipio ! 

Se vedile a li quartiere. 

Che te fanno li chianchiere , 
Vonno darte pe l’annecchia, 
Vufarella e carne vecchia. 

Nhè, chi corpa da principio ? 

Lo Munecipio ? 

Panettiere e polecare, 

Traltoriere e tavernare, 

Mo te venneno lo ppane. 
Manco buono pe li cane. 

Nhè, chi corpa da principio? 

Lo Munecipio ! 

Lo cchiù guajo ntra li guaje, 

È che T acqua non nc’ è maje, 
Tutte moreno allancate, 

Gomme a cane ed arraggiate. 
Nhè, chi corpa da principio? 

Lo Munecipio ! 

Ntra T aggiunte e cavaliere 
Segretarie e consigliere, 
Trovammenne buono uno ? 
Yonno sentere a niscìuno ? 
Nhè, chi corpa da principio ? 

Lo Munecipio ! 

Non so buone a fare niente, 

E a li povere peziente, 

Se na fede 1’ anno a dare 
Yonno o nò, anno a pavare ! 
Ah, mannaggia da principio 
Lo Munecipio ! ! 


» 49 « 

LA MIA PREJERA 

Appena ncielo schiara Io juorno, 

De faccia nterra, senz’avó scuorno, 
Dico a la Vergene. eh’ é mamma mia, 

N’ aummaria I 
E piccijanno dico de core, 

Sarva Maria sto peccatore! 

E manna a chille che so perdute, 
Perduono e ajule ! 

A li mieje figlie tienele mente, 

Sta mia prejera azzetta e sienle, 

— Dalle la pace; mannaie bene, 

Senza mnje pene! 

Se hanno gruosso, brutto destino, 
Spezza ogne passo nlra lo cammino, 
E guardammille d’ ogne scompiglio, 
Pe Io lujo figlio! 

Dalle ogne bene, gioja e arrecielto, 

Va strignetille ntra lo tujo pietto, 
Falle scanzare da lo Zefierno, 

Rre de Io nfierno! — 

Zzò non lo mmcreto, ca so birbante. 

Ma pe lo bene eh’ àje a li Sante, 
Miettete ncore Mamma Maria, 

Si’ aummaria ! 4 

A LO MASTO 

DE LE POETA NAPOLITANO 

RAFAELE SACCO 


Vorria stampa sii vierze caro Sacco , 
Scritte da chisto povero sciabbecco, 

Ma non vorria sentireme no smacco, 

Che mm’arrossesce, faccia, uocchie e becco. 

Tu che si inasto e lo capillo spacco, 

Mo lieggetille o dimme io addove pecco , 
Ga se non songo buone, lo tabacco 
Nce faccio arravogliare, pe Dan Ghecco. 

Pe Ile, lo saccio eh’ io so franfellicco, 

No peltollella nculo, scemo, e locco, 

Ma p’autro non me credo ommo de stucco! 

Chisto sonetto che ba no palicco, 

Fatto de vierze che po fa no sraocco, 

Te P ha mpacchiato chisto Mammalucco f 

A LO SIO 



RAFAELE SACCO 


manna sto chilleto mphovesato 

Lovì, le vierze luoje aggio leggiulo, 

Te faccio cienlo e ciento comprimienle , 
Pecchè, da capo masto àje tu saputo , 
Lo pabolo portare a li saccente. 

Da quanto liempo non s’ era veduto. 

La Iengua nosta ntra la dotta ggente,. 

E tu sto dialetto 1’ àje sosuto, 

Facennolo cchiu bello, e cchiù sbrennenle. 

Te prejo secolare, e dà a lo vizio 
Na sgammettata, c fa che s’annasconne , 
Pe non ce fa manna cchiù mprecepizio. 

Vorria che tu cantasse le madonne, 

De lo figlio de Dio, lo sacrefìzio, 

E la mamma che chiagne ntra le donne ! 

À LO RINOMATO POETA 


Io porzì vorria fa, rao no sonetto , 

Caro Sio Cienzo, pe me sprattecare, 

Ma tiempo perzo è chisto,e nce scommetto, 
Ga vota e giro e nò lo saccio fare 1 

Pure la faccia è tosta, e me nce metto, 

E po, tu m’àje da dì comme te pare , 
Saje ca so scolariello e te rispetto, 

E a Io judizio tujo m’aggio da stare ! 

Cancaro! vi sii vierze, già song'olto! 
Sej’autre nce ne vonno pe fcnire, 

Guè, n'aiitre tré so cliisle, e miette sotto! 

Na nzemprice parola sta à sentire: 

Scusa io te cerco, ca non song'addotto, 
E nfaccia dimme zzò che ra'àje da dire! 

Xi 


Amaje pure io, ah! quanto fuje penuso 
L’ammore che provaje chislo core ! 
Amaje pure io.. ha quanto fuje arraggiuso 
Pe me,chillo guaglione a nomme Amore ! 

Me fece mpietto tanto no pertuso, 

Che ancora me ne sento lo dolore : 

De chianto io steva sempe tutto nfuso. 

Ne me potea passare 1’ abrusciore, 

Tutto, ^utto provaje io poveriello, 

E n’ urdemo me vedde na capezza 
Gomme la st’ ha porta lo ciucciariello. 

Pe me la femmena era na prejezza : 

Ma mo me pare justo farfarello , 

Che quanto cchiù le faje cchìù non t’apprezza! 

Moglierema na notte accanto a me 
N’allucco dette e me fece zompa ; 
Scetannome le disse: ne ched’ é , 

Pecchè st’alluccbe tu si stata a ddà? 

Me risponnelte e disse: Ah, marame 
M’ aggio sonnato siente mberità! 

Che na regina io era, e tu no rre ! 

E pe la gioja m’à fatto scetà. 

Facennome na risa, disse: sì 
Gredive esse regina, e dimme mo: 

N’è ghiuto nfummo, zzò ch’àje ditto tu? 

Va, corcate e a lo suonno non sentì, 
Casempe tu si stato e sarraje pò, 
Mogliera de libraro e niente cchiù ! 

A NA BELLA FIGLIOLA 

SI. S. ' 

-H 

Non ville ca si proprio na vuzzaccchia, 

Na nfesloluta e n’ arrappata vecchia, 

Tiene sta faccia storta e co na macchia, 

Glie pare comme fosse na petecchia. 

Si brutta e corta, comme a na purcacchia, 

Na guallarosa storta na scnrnecchia, 

Quanno te miette ncapo la cornacchia, 
Ncoscienzia pare justo na fetecchia. 

Fernisce mo de fa la dottoricchia! 

Ga tiene no cetrulo pe capocchia , 

E a tutto spacca, pisa,cunte e ammucchie. 

Va nzippata da mo dinto a na nicchia , 

Ga co la morta faje na vera cocchia, 

E te vuò mmaretà ? vi ca sconucchie! ! 

MEGLIO A NON ESSE NIENTE 

Ah quanto è bella chi non conta n’ acca, 
Pericolo non c’ è de farse sicco, 

Nò nlorza li premmune corame a bacca. 
Non fa la faccia corame a brutto micco. 

Non slace mmiezo a chi fa, ] ise e spacca? 
Non sa le rabroglie che te fa lo ricco , 
Nisciuno sa, se niente tene nsacca, 

Se va vestuto malamenlo o scicco. 

Chi me contrasta chesto,o è scemo, oèlocco, 
0 è turzo eh' é sbarcato da la Mecca, 

0 è n’ omino slupelone ciuccio e smocco. 

Chesto me lo diceva Donna Cecca, 
Ch’aveva visto nfino a lo Marrocco, 

Ed era mamma de la Lecca e Mecca ! 

Se me vene la mingria tutto scasso, 

La forza de no voje non me trattene, 
Sango ommo de fa mo no gran sconquasso, 
E ffà venire ccà, treciento trene. 

Me chiammo Serra-Serra, lo Fracasso, 
De sango faccio sta le strale chiene , 

So frate a Titta Grieco lo smargiasso, 

E me volle lo sango ntra le bene. 

Sbattere faccio li portune, e porte, 
Faccio abbrusciare palazze, e campagne; 

Pé fare adderezzà ste cose storte. 

Pe senza niente a tutte faccio chiagne, 

E co sto palossiello guappo e forte , 

Lle faccio cadè ncuollo le mmontagne!! 

PE LO NOMME 

DE LO SIO IV. ff. 


Vorria fare na cosa nnitto rifatto , 

Pe laudare lo nomme de n’ amico ; 

Ma che lo pozzo di!., ntra uno tratto!.. 
Non zò che faccio, sempe niente dicol 

Che lo cerviello m’assotleglio e sbatto, 
Apollo me sta a dire : vola vico ! 

Che tu le spriemmeallucche ; sbutte e schiatto 
Io pe sto nomme, affatto non me ntrico. 

Mo comme faccio! Apò, non fa l’avaro, 
Io senza dire niente addò me metto? 
Ah, ca certo me vaco a menà a mare* 

Ca si me sciusce, accurlo é lo riparo, 
Che pozzo dì? ca è nfine lo sonetto; 
Sulo... cienl’anne che puozze campare! 

A NO PRÉSENTUSO 


Se vede che si propio na vorraccia 
No maslo, animatone bruito, seccia, 

Te cride de menà ntra la vesaccia. 

Chi te po semmozzà nfronte na vreccia. 

Tiene n’ abeletà ch’è ccarta slraccia, 

No cereviello sciacquo e senza meccia 
Vuò fa T alletterato ! ed àje faccia ? 
Mente de chisle non si manco feccia ? 

Te vide o no, ca si gruosso pasticcio, 

De... e tosta vuò tenere chesta coccia 
Co chi te ncasa ncapo lo cappuccio ! 

Te cride d’ esse ? ma che si ? saciccio ! 

Na nnoglia perza, ca non c’è la soccia, 
No guitto lurzo e schefenzuso ciuccio! 

SPINE E ROSE 

A le cibante de rose nce so spine, 

Ma nce so cierle spine senza rose, 

Vorria sapere ntra sti rose e spine, 

Quà scegliere vorrisse, spine o rose? 

Lo saccio ca le rose, e no le spine, 

Pecchè le spine, non so comme a rose! 
Ma se aunite stanno, rose e spine 
Pognerte f àje,se vuoje avere rose! 

Non c’è che fa ! lo Munito è rose e spine, 
Ànze so cchiu le spine, che le rose! 
Pecché la rosa nasce co le spine. 

La sbaglia chi vo avere sole rose! 

Pecchè non c’è na rosa, senza spine 
Perzò meglio d’avere, spine e rose ! 

È FATTA MO! 


È fatta mo la strenna! a che pensare? 
A chello che nne vene , volta fora ! 

0 buono , o male , lutto sto a spettarci 
Scannare non me ponne, a la bonora ! 

Lo cchiù, me potarranno critecare 
Che a fa li vierze, non so buono ancora? 
Io roba non ne voglio, ma denare 1 
Ca sule argiento e oro m’ annammora. 

La rolia, te fa stare ntra le pene, 

Pecchè lo dotto è sempre sfasulato, 

E po magnare, affatto niente tene! 

Ma chi denare tene, ò assajo apprezzato, 
E de lo Munno se ne vede bene , 
Pcrzò contro a la rolia aggio juralo ! 

Lo saccio ca 1’ aramice ccbiù carnale, 

Me tagliano addereto Io cappotto, 
Dicenno: eh’ a sto libro non c’è sale 
Ed è mpacchialo inmiezo, ncoppa e sotto. 

Io, dico no libraro stampatore 
Che sape fare quatto ciappeltelle, 

È troppo chesto, e non è dissonore 
Nfaccia a chi sape fare cose belle! 

Se chiste vierze fanno vommecare 
E merita sto libro esse abbiosciato, 

Lo dotto non Io potè critecare ! 

Pecchè Io scolariello è perdonalo. 

Ma se qua nfame, guitto e mmdeuso, 
Volesse crilecarme pe no sfizio. 

Io lo risponno, e dico a sto schifuso , 
Te, schiaffamo la faccia a sto servizio! . . 

